Antalya

Antalya () pêncemîn bajarê herî qelebalix ê Tirkiyeyê û yek ji bajarên Herêma Deryaya Navîn e. Bajêr li gel navçeyên wekê Alanya, Kemer, Sîde û Manavgatê wekê "paytexta tûrîzmê" tê naskirin. Antalya li peravên başûrê rojavayê Anatolyayê, li kêleka rêzçiyayên Torosê li ser deşteke bilind ê li ser perava Deryaya Navîn hatiye ava kirin.

Bajar berê wekê Attalia dihat zanîn û 200 sal berî zayînê de ji hêla padîşahê yewnan Attalus II ya Pergamonê ve hatiye ava kirin. Attalia di demek kurt de ji hêla romiyan ve hatiye birêvebirin. Serweriya Romayê bû sedema geşbûna bajêr ku di nav de avakirina çend abîdeyên nû yên wekê Deriyê Hadrian û geşbûna bajarên kevnar ên nêzîk ên wekî Patara, Xanthos û Myra li herêma Lîkyayê; Perga, Aspendos û Sîde li Pamfîlyayê; û Sagalassos, Antakya û Termessos a li Pisîdyayê. Ev bajar beriya bandora împeratoriya romê yek ji navendên girîng ê herêmê bû. Antalya çend caran ketiye destê wan ku di nav de di sala 1207an de ketiye destê selçûqiyan û di sala 1391an de jî ketiye destê osmanîyan. Bajar piştî Şerê Cîhanî yê Yekem sê salan ji aliyê Îtalyayê ve hatiye birêvebirin lê di Şerê Rizgariya Tirkiyeyê de ji aliyê leşkerên kemalîst ve hatiye vegerandin.

Her çiqas li deşta ku bajêr li ser hatiye ava kirin tenê guherînên piçûk ên bilindahiyê hebin jî, Antalya ji her alî ve derdora deşta ku bajêr li ser hatiye ava kirin ji aliyê  çiyayên bilind hatine dorpêçkirin. Ji ber ku avhewaya şil e barana zivistana li bajêr zêde ye lê belê ji ber ku deşta bajêr di kendaveke hundirîn de ye di demsalên havînan de bajar pir germ e.

Antalya di sala 2023an çarem bajarê herî ziyaretkirî yê cîhanê bû ku li pey Stembol, London û Dubai ye zêdetirî 16,5 milyon kesên biyanî serdana bajêr kirine.  

 Nifûs 

 Çavkanî 

 Girêdanên derve 

Kategorî:Bajarên Tirkiyeyê
Kategorî:Cihên arkeolojîk ên Yewnana kevnare li Tirkiyeyê